Backdoor (računarstvo)

**Backdoor** (čita se bekdor, u prevodu "zadnja vrata") jest tajna metoda zaobilaženja normalne provjere identiteta ili enkripcije na računarima i drugim ugrađenim uređajima kao što su routeri. Backdoor obično služi da bi se osigurao udaljeni pristup nekom računaru, odnosno njegovom nekriptovanom sadržaju. Tako je moguće neovlašteno doći do informacija kao što su lozinke i druge osjetljive informacije ili da se napravi namjerna šteta na podacima.

Backdoor može biti sakriven u dijelu programa,  biti sasvim zaseban program, kod u firmveru hardvera, ili dijelovima operativnog sistema kao što je Windows. Trojanski konj se može koristiti za stvaranje ranjivosti u uređaju tako što se predstavi kao legitiman program, ali prilikom pokretanja može da instalira backdoor. Iako se dosta backdoor programa tajno instalira, neki drugi su tu namjerno i široko poznati. Takve vrste pristupa sistemu pružaju proizvođačima način da vrate korisničku lozinku.

## Primjeri 
### Računarski crvi 
Mnogi računarski crvi, poput Sobig-a i Mydoom-a, instaliraju backdoor na računaru. Tako spameri mogu slati neželjeni e-mail sa zaraženih mašina.

Sofisticirani pokušaj postavljanja backdoor-a u Linux kernel, razotkriven u novembru 2003. godine, je pokušao dodati malu i suptilnu promjenu koda subvertirajući sistem kontrole izvora koda.

### Backdoor objektnog kôda  
Backdoor objektnog koda je puno teže otkriti nego onaj sa izvornim kôdom. Objektni kôd je mnogo teže provjeriti, jer je dizajniran tako da se može mašinski čitati, i nije ljudski čitljiv. Ovakav backdoor je moguće ubaciti u momentu kompajliranja programa ili učitavanja aplikacije, tada da se maliciozni kod nikada ne pojavi na disku, već se nalazi u radnoj memoriji. Detekcija se radi provjeravanjem kontrolne sume (checksum) ili u nekim slučajevima mašinskom analizom objektnog koda.

### Asimetrični backdoori 
Tradicionalni backdoor je simetrična veza, tj. svako ga može koristiti. Asimetrični backdoor može da koristi samo napadač koji ga je i postavio. Ovakve vrste napada su definirane kao kleptografija. Najpoznatiji slučaj je bio kleptografski backdoor koji je Nacionalna Sigurnosna Agencija ubacila u Dual EC DRBG kriptografski algoritam.

## Lista poznatih backdoora 
* Back Orifice napravljen 1998. godine koji su stvorili hakeri iz grupe Cult of Dead Cow kao alat za daljinsko upravljanje. Omogućilo je Windows računarima da se daljinski upravljaju preko mreže.
* Kriptografski siguran generator pseudo-nasumičnih brojeva Dual_EC_DRBG otkriven 2013. godine, bacdoor ubačen od strane NSA, koja je također imala i privatni ključ za taj algoritam. Sličan kod je kasnije otkriven i u Joomla dodacima. 
* Borland Interbase verzije 4.0 do 6.0 imale su kodiran backdoor, kojeg su ubacili njihovi programeri. Kôd servera je imao kompajlirani backdoor koji se nije mogao izmijeniti. Backdoor je imao zadano korisničko ime i lozinku (korisničko ime: *politically (politički)*, lozinka: *correct (tačan)*), kojem se moglo pristupiti preko mrežne veze. Ko god je znao tu kombinaciju mogao je imati potpunu kontrolu nad svim Interbase bazama podataka.

## Reference 
## Vanjski linkovi 
* Pronalaženje i uklanjanje backdoora 
* Uklanjanje backdoora&mdash; Popis i upute za uklanjanje. 
* Backdoors često postavljana pitanja

Kategorija:Kriptografija
Kategorija:Tehnike špijunaže